राजिम| नगर के शासकीय कन्या मिडिल शाला में नवनिर्मित किचन शेड भवन का विधायक संतोष उपाध्याय ने फीता काटकर लोकार्पण किया। इस मौके पर उपाध्याय ने कहा कि डॉ रमन सिंह ने 14 वर्ष के अपने कार्यकाल में शिक्षा के क्षेत्र में अनेक उल्लेखनीय कार्य किए हैं। खासकर बेटियों को उच्च शिक्षा प्राप्त करने की सुविधा हेतु सरस्वती साइकिल योजना के तहत साइकिल पढ़ाई आने जाने हेतु उपलब्ध कराया है। निशुल्क स्कूली ड्रेस, पुस्तक ,निशुल्क शिक्षा, मध्यान्ह भोजन सहित अनेक योजनाएं शामिल हैं। इस मौके पर भाजपा मंडल अध्यक्ष सोम प्रकाश साहू ,जनभागीदारी समिति के अध्यक्ष छाया राही, महिला मोर्चा के जिला अध्यक्ष पूर्णिमा चंद्राकर, अनीता यादव, पुरन यादव, सोमनाथ पटेल सहित छात्र-छात्राएं शिक्षकगण मौजूद थे।